b"\n_START_ARTICLE_\nCiclamen\n_START_SECTION_\nTaxonomia\n_START_PARAGRAPH_\nTradicionalment estava classificat dins la fam\xc3\xadlia Primulaceae per\xc3\xb2 les classificacions filogen\xc3\xa8tiques l'ubiquen a la fam\xc3\xadlia Myrsinaceae.\n_START_SECTION_\nParticularitats\n_START_PARAGRAPH_\nS\xc3\xb3n plantes herb\xc3\xa0cies perennes que a l'estiu entren en rep\xc3\xb2s vegetatiu (estivaci\xc3\xb3). Totes elles tenen una arrel amb subst\xc3\xa0ncies de reserva que \xc3\xa9s t\xc3\xb2xica pels humans. Les fulles s\xc3\xb3n de forma arrodonida a triangular normalment variegades (amb bandes de color). _NEWLINE_Les flors, de cinc p\xc3\xa8tals, s'agrupen en verticils i s\xc3\xb3n de colors que varia del blanc al porpra. El fruit \xc3\xa9s en forma de c\xc3\xa0psula amb cinc cambres i cont\xc3\xa9 diverses llavors que s\xc3\xb3n dispersades per les formigues._NEWLINE_En jardineria s'usen sobretot varietats de l'esp\xc3\xa8cie Cyclamen persicum.\n_START_SECTION_\nEsp\xc3\xa8cies\n_START_PARAGRAPH_\nEl g\xc3\xa8nere cont\xc3\xa9 unes 20 esp\xc3\xa8cies origin\xc3\xa0ries de la zona mediterr\xc3\xa0nia arribant tamb\xc3\xa9 fins a Iran i Som\xc3\xa0lia (Cyclamen somalense)._NEWLINE_Cyclamen balearicum (Pa porc\xc3\xad) \xc3\xa9s una planta silvestre end\xc3\xa8mica de les Balears tot i que tamb\xc3\xa9 se n'han trobat algunes poblacions al sud de Fran\xc3\xa7a i els Pirineus._NEWLINE_Cyclamen africanum _NEWLINE_Cyclamen balearicum _NEWLINE_Cyclamen cilicium _NEWLINE_Cyclamen colchicum _NEWLINE_Cyclamen coum _NEWLINE_Cyclamen creticum _NEWLINE_Cyclamen cyprium _NEWLINE_Cyclamen graecum _NEWLINE_Cyclamen hederifolium _NEWLINE_Cyclamen intaminatum _NEWLINE_Cyclamen libanoticum _NEWLINE_Cyclamen mirabile _NEWLINE_Cyclamen parviflorum _NEWLINE_Cyclamen persicum _NEWLINE_Cyclamen pseudibericum _NEWLINE_Cyclamen purpurascens _NEWLINE_Cyclamen repandum _NEWLINE_Cyclamen rhodium _NEWLINE_Cyclamen rohlfsianum _NEWLINE_Cyclamen somalense _NEWLINE_Cyclamen alpinum"